Frederick Anthony Donaghy

**Frederick Anthony Donaghy, [[Maryknoll|M.M.]]** (født 13. januar 1903 i New Bedford i Massachusetts i USA, død 5. februar 1988 i Maryknoll ved Ossining i delstaten New York) var en amerikansk katolsk ordensmann og kinamisjonær og biskop for Wuzhou fra 1939 til 1975.
## Liv og virke
### Bakgrunn
Frederick Donaghy var sønn av James og Rose (King) Donaghy og var ett av seks barn.  Hans bror William ble jesuitt og ble president for *College of the Holy Cross* i Worcester i Massachusetts. Frederick Donaghy ble uteksaminert fra Holy Cross i 1925 og begynte på preststudier ved St. Mary's Seminary i Baltimore. Han avla ordensløfter i *Catholic Foreign Mission Society of America* 1928.
### Prest
Han ble presteviet den 27. januar 1929 av en an New York Citys hjelpebiskoper, John Joseph Dunn. Hans første misjonssendelse var til Kaying i provinsen Guangdong sør i Kina, og der, i misjonen Chongpu, ble han flytende i det kinesiske språket hakka. Han var engasjert i sjelesorgen og underviste ved småseminaret. Han ble så postert til *Tsungow* der han virket i syv år.

### Titulærbiskop, apostolisk vikar
Den 20. juli 1939 utnevnte pave Pius XII ham til titulærbiskop av *Setea* og apostolisk vikar av Wuzhou. Han ble bispeviet av biskop James Cassidy av Fall River den 21. september 1939. Medkonsekrerende var biskop James Walsh, M.M., generalsuperior for Maryknoll, og hjelpebiskop Richard Cushing av Boston.  

Wuzhou var da han kom tid betraktet av misjonærene som en særdeles lite fruktbar misjonsmar; de kalte den «the City of No Conversions». 

Under Andre verdenskrig forble biskop Donaghy i Wuzhow og var der involvert i hjelpearbeid.

### Biskop av Wuzhou
Wuzhou ble elevert til bispedømme av pave Pius XII den 11. april 1946, og da ble biskop Donaghy den første ordinarie biskop der.  kommunistene inntok styret i Wuzhou tre år etter. Da ble biskopen internert under strenge kår for seks måneder og så satt i husarrst uten mulighet til noe prestevirke, før han ble utvist fra Folkerepublikken Kina i 1955. Han forble i navnet den rettmessige biskop av Wuzhou, men ble innen sin misjonsorden gitt kopgave som dekan av Miaoli og gruppesuperior for Maryknoll i Taiwan, Hongkong og Filippinene.  Han var regionalsuperior for *Formosa-Hong Kong Region* i to embedsperioder. 

Donaghy etablerte *Congregation of the Sisters of the Sacred Hearts of Jesus and Mary*. Den var den første lokale søsterkongregasjon som ble opprettet i Taipei.  

Han deltok på alle sesjoner av Andre Vatikankonsil. Han fortsatte å ble formelt anerkjent som biskop av Wuzhou inntil hans aldersbetingede avskjedssølnad ble innvilget av pave Johannes Paul II i 1983.

### Senere virke, død
Biskop Donaghy fortsatte å bo og virke i Taiwan til 1987, da sviktende helse fremtvang at han gikk i pensjon ved *St. Teresa Residence* i Maryknoll i delstaten New York.  Han døde der den 5. februar 1988 i en alder av 85 år.  Hans rekviemmesse ble feiret i Maryknoll av biskop John James Rudin M.M., og han ble begravet, slik han hadde ønsket, på *West Mountain Cemetery* i Miaoli i Taiwan.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Biskop James Edwin Cassidy (1869-1951) *1930
* Biskop *Frederick Anthony Donaghy* (1903-1988) *1939

## Referanser